FC Midtjylland meddeler, at klubben har lavet en aftale med Lasse Vibe. De to parter er enige om en kontrakt, der gælder til sommeren 2021.

FC Midtjylland har sikret sig Lasse Vibe, som kommer til klubben på en kontrakt, der løber frem til sommeren 2021.

Han skifter fra svenske IFK Göteborg, hvor han har været, siden han vendte hjem fra kinesisk fodbold.

- Jeg har i en årrække spillet i Brentford FC, som har samme ejer som FC Midtjylland, så jeg kender filosofien. Det er klubber, som ikke er bange for at gøre tingene anderledes og være lidt frække, og det kan jeg godt lide, siger Vibe i en pressemeddelelse.

Han håber, at han kan bidrage til, at FCM kan hente titler i de kommende år, og han glæder sig over klubbens vedvarende placering i toppen af tabellen.

- Det er da et kæmpe plus, og jeg har stor respekt for det arbejde, der er lavet, og fortsat laves, i FC Midtjylland, og jeg håber og tror, at jeg med mine kvaliteter og min rutine kan bidrage til at skabe flere store resultater for klubben.

Lasse Vibe er blevet 32 år gammel.